CELEX: 62005CA0142
Language: da
Date: 2009-06-04 00:00:00
Title: Sag C-142/05: Domstolens dom (Anden Afdeling) af 4. juni 2009 — Åklagaren mod Percy Mickelsson og Joakim Roos (anmodning om præjudiciel afgørelse fra Luleå tingsrätt — Sverige) (Direktiv 94/25/EF — tilnærmelse af lovgivningerne — fritidsfartøjer — forbud mod at bruge vandscootere uden for de offentlige vandveje — artikel 28 EF og 30 EF — foranstaltninger med tilsvarende virkning — adgang til markedet — hindring — miljøbeskyttelse — forholdsmæssighed)

1.8.2009   
            
            
               DA
            
            
               Den Europæiske Unions Tidende
            
            
               C 180/2
            
         Domstolens dom (Anden Afdeling) af 4. juni 2009 — Åklagaren mod Percy Mickelsson og Joakim Roos (anmodning om præjudiciel afgørelse fra Luleå tingsrätt — Sverige)
   (Sag C-142/05) (1)
   
   (Direktiv 94/25/EF - tilnærmelse af lovgivningerne - fritidsfartøjer - forbud mod at bruge vandscootere uden for de offentlige vandveje - artikel 28 EF og 30 EF - foranstaltninger med tilsvarende virkning - adgang til markedet - hindring - miljøbeskyttelse - forholdsmæssighed)
   2009/C 180/02
   Processprog: svensk
   
      Den forelæggende ret
   
   Luleå tingsrätt
   
      Parter i hovedsagen
   
   
      Sagsøger: Åklagaren
   
      Sagsøgte: Percy Mickelsson og Joakim Roos
   
      Sagens genstand
   
   Anmodning om præjudiciel afgørelse — Luleå Tingsrätt — fortolkning af artikel 28-30 EF og Europa-Parlamentets og Rådets direktiv 2003/44/EF af 16. juni 2003 om ændring af direktiv 94/25/EF om indbyrdes tilnærmelse af medlemsstaternes love og administrative bestemmelser om fritidsfartøjer (EFT L 214, s. 18) — forbud mod anvendelse af vandscootere uden for de offentlige vandveje
   
      Konklusion
   
   Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer, som ændret ved Europa-Parlamentets og Rådets direktiv 2003/44/EF af 16. juni 2003, er ikke til hinder for nationale retsforskrifter, der af miljøbeskyttelseshensyn forbyder brugen af vandscootere uden for de udpegede vandveje.
   Artikel 28 EF og 30 EF er ikke til hinder for sådanne nationale retsforskrifter på betingelse af,
   
               —
            
            
               at de kompetente nationale myndigheder er forpligtede til at træffe iværksættelsesforanstaltninger med henblik på udpegning af vandområder udenfor de offentlige vandveje, hvori vandscootere kan anvendes
            
         
               —
            
            
               at disse myndigheder faktisk har udøvet den kompetence, som er tildelt dem i denne henseende og har udpeget de vandområder, der opfylder betingelserne i de nationale retsforskrifter, og
            
         
               —
            
            
               at sådanne foranstaltninger er vedtaget inden for en rimelig frist efter disse retsforskrifters ikrafttræden.
            
         Det påhviler den forelæggende ret at undersøge, om disse betingelser er opfyldt i hovedsagen.
   
      (1)  EUT C 143 af 11.6.2005.